تورکیه جمهوریتی تشقی ایشلر وزیری مولود چاووش اوغلی، تورکیه نینگ انگلستان بیلن صنایع محصولاتلری، زراعت محصولاتلری و بعضی بیرخذمتلرنی اوز ایچیگه آلگن بیر ایرکین تجارت کیلیشوویگه قول قوییش گه یقین ایکن لیگینی ایتدی.
چاووش اوغلی چهارشنبه کونی لندنگه قیلگن سفری چاغیده فینانسئال تایمزگه بیرگن بیاناتیده، ایککی تامان اورته سیده شفاهی اوله راق هیچ بیر فکر فرقلی لیگی یوقلیگینی معلوم قیدی. بیراق بعضی بیر تخنیکی موضوعلرنینگ سونگ حالت گه ییتکیزیلیشی کیره ک دیب قید ایتدی.
ایرکین تجارت کیلیشووی مذاکره لری اوچون "جوده یخشی آلغه بارماقده نتیجه لنتیریش گه یقین میز" دیدی.
"ایککی تامان نینگ تجارت حجمی نینگ 95 فایزینی صنایع محصولاتلری تشکیل ایتماقده و بو توغریده کیلیشیب آلدیک. 5 فایزی ایسه زراعت محصولاتلری و خدماتدن عبارت" دیب بیلدیردی.
انگلستان بیلن تورکیه نینگ "ستراتیژیک شریک" ایکن لیگی گه اشاره قیلگن چاووش اوغلی جنابلری انگلستان بیلن (بو اولکه نینگ اروپا بیرلیگیدن اجره لیشی) برکسیتدن کیینگی جریانیده اوز ارا تجارتنی رواجلنتیریش اوچون قرار قبول قیلگن لیکلرینی شو چوکاتده 20 میلیارد دالرلیک بیر هدف قویگن لیکلرینی قید ایتدی.
چاووش اوغلی جنابلری ایرکین تجارت کیلیشووی نینگ قاله ویرسه تورکیه وطنداشلری نینگ انگلستانده ایش قوریشی گه امکانیت یره تگن انقره کیلیشووی (1963) گه اوخشش ایریم بیر کیلیشوو اوچون هم کوریشگن لیکلرینی تاکییدله دی.
